Trafikantët ofrojnë kalim nga Turqia në Siri
Kufijtë mbeten të dobët pavarësisht shtimit të masave të sigurisë
Tanket turke partullojnë kufirin e gjatë me Sirinë, por me largimin e tyre nuk është e vështirë të kalosh përmes telave me gjemba, sikurse këta dy persona që kalojnë në Turqi nga ana siriane. Qyteti kurd në Siri, Kobani, i rrethuar nga forcat e Shtetit Islamik, duket qartë përmes kufirit të pamonitoruar. Kalimi kufitar Oncupinar, një orë larg nga qyteti sirian Aleppo, gumëzhin nga njerëzit që përpiqen të kalojnë në një prej rajoneve më të dhunëshme në botë. Shumë prej tyre janë kurdë të Turqisë, që duan të ndihmojnë vëllezërit sirianë, por edhe ata që duan t'u bashkohen militantëve e gjejnë shtegun e kalimit. Një ish trafikant i quajtur Mustafa, thotë se kushdo mund të vijë nga Turqia dhe të shkojë atje. Ai thotë se nuk kushton më shumë se 20 dollarë për dikë që dëshiron të futet ilegalisht në Siri: Ai foli me Associated Press me kusht që të mos identifikohet nga frika e arrestimit ose e hakmarrjes nga kriminelët dhe militantët. Ai tha se shumica e atyre që duan të kalojnë janë turq apo sirianë, por ka edhe të huaj: Edhe trafikantë të tjerë i konfirmuan fjalët e tij për një zonë kalimi të Shtetit Islamik pranë kampit të refugjatëve në Kilis dhe thanë se ishte edhe një tjetër pranë qytetit sirian, Jarablus. Qeveria turke ka shtuar sigurinë kufitare por zyrtarët në Ankara thonë se është e pamundur eliminimi tërësisht i kalimeve të paligjshme: thotë Xhemaledin Hasmi, këshilltar i kryeministrit turk. Trafikantët thonë se shtrengimi i masave nga ana e qeverisë gjatë vitit të fundit e ka bërë punën e tyre më të rrezikshme. Por kufiri mbetet i dobët si rezultat i njohjeve që ata kanë për zonën kufitare dhe korruptimit të rojeve.